આ કેરળના શબરીમાલા મંદિરમાં સદીઓ જૂની ધાર્મિક માન્યતા અને લોક-ભાવનાને અવગણીને જે સુપ્રીમ કોર્ટે દખલગીરી કરી છે એની પાછળ મૂળ હાથ આ હિંદુ-વિરોધી લોકોનો છે. જે લોકો જીવનમાં ક્યારેય કોઈ મંદિરના પગથિયા ચઢ્યા નથી અને ચઢવાનાય નથી તેઓ માત્ર અને માત્ર હિન્દુઓની એકતા તોડવા અને તેમના મંદિરોની પવિત્રતા ભંગ કરવાના બદ-ઈરાદાથી ‘પ્રજાતંત્ર’નો ગેર-ફાયદો ઉઠાવીને કોર્ટમાં બેકારની રજૂઆતો કરે અને સુપ્રીમ કોર્ટના ન્યાયમૂર્તિઓ કે જેઓને સ્થાનિક મંદિરોના ઈતિહાસ, પ્રથા/પદ્ધતિ અને સ્થાનિક લોકોની આસ્થા અને લાગણીઓની કોઈ માહિતી કે દરકાર નથી અને તેઓ આ બધું ધરાર અવગણીને ખોટા નિર્ણયો આપે તોય ભારતભરની ૮૦ કરોડથી વધુ હિંદુ પ્રજાના પેટનું પાણી ય ના હાલે એમાં મારી ઊંઘ ઊડી જાય છે. અને આજ કોર્ટો જયારે બિન-હિન્દુઓના મુદ્દાઓ ઉપર કોઈ કેસ દાખલ કરે (દાખલા તરીકે મુસલમાન સ્ત્રીઓના મસ્જીદમાં દાખલ થવા અંગે ) તો ફટ દઈને કેસ રદ્દ કરી દે છે. વાંચીને ખાતરી કર્યા પછી કહું છું કે આવું તો ક્યાંય આપણા બંધારણમાં નથી લખ્યું કે હિન્દુના દરેક વિષયમાં ચંચૂપાત કરવી અને બાકીનાને દૂધ પીતાં બાલુડાંની જેમ છાવરવા. આવું જ ચાલ્યું તો કાલ ઉઠીને ભારતની સંસ્કૃતિ પોતે જ એક ‘ઈતિહાસ’ બની જશે...